Alfred Jakobsen

Alfred Martin Jakobsen (født 8. juni 1917 i Trondenes, død 15. juni 1997) var en norsk norrøn filolog og professor ved Norges lærerhøgskole i Trondheim.

Alfred Jakobsen var sønn av en gårdbruker og fisker. Han ble cand. philol. i 1950 og var universitetsstipendiat i norsk ved Universitetet i Bergen fra 1957. Fra 1961 var han universitetslektor samme sted. I 1969 ble han professor i norrøn filologi ved Norges lærerhøgskole i Trondheim.

Fra 1958 til 1976 var Jakobsen medlem av Norsk språknemnd for bokmål. Fra 1976 til 1983 var han medlem av Norsk Språkråd. Han utga blant annet Norskhet i språket hos Petter Dass (1952), og Fagrskinna-studier (1980), samt Studier i norrøn filologi (1979). Avhandlingen Studier i Clarus saga skaffet ham doktorgraden i 1965.

 Referanser 

 Litteratur 
 Studentene fra 1937

Kategori:Norske norrøne filologer
Kategori:Professorer ved NTNU
Kategori:Personer fra Harstad kommune